Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Yhtäkkiä kuulin sydämessäni Jeesuksen äänen -
puhuvan minulle kehoni läpi kuin kaiuttimesta.
Lepatuksesta liekiksi, paheellisesta pyhäksi. Tuli, joka ei hiivu
Enemmän Sua, Herra
Tervetuloa ohjelman pariin. Olen evankelista Nathan Morris.
Vieraana on tänään Ben Fitzgerald, -
Awakening Europe -järjestön perustaja.
Tuhannet täyttävät areenoita Euroopassa, -
kun Jumala vuodattaa Henkeään.
Tänään Ben kertoo, miten Jumala nosti hänet rikkinäisyydestä.
Nyt hän julistaa evankeliumia väkijoukoille.
Ohjelman lopussa rukoilen kanssasi ja uskon ihmeeseesi.
Seuraavaksi Kasvokkain.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon.
Vieraana on veli Kristuksessa. Jumala käyttää häntä väkevästi.
Ben Fitzgerald on australialainen. Hän on asunut USA:ssa.
Jumala istutti hänet Eurooppaan.
Hän on Awakening Europe -järjestön perustaja.
Olen ollut sen massatapahtumissa ja nähnyt Jumalan voiman.
Kaupungit vapisevat Jumalan käden alla.
Tästä tulee siunaavaa. Tervetuloa, Ben Fitzgerald.
Mahtavaa, että pääsit. - Kiva nähdä.
Rakastan sydäntäsi ja paloasi.
Olemme pitäneet yhdessä kokouksia ja keskustelleet. Tiedän, -
että se, mitä teet, on Jumalasta. Olen ylpeä sinusta. - Kiitos.
Olet veli Kristuksessa. - Niin sinäkin.
Olen nähnyt sinut saarnaamassa.
Olin Prahassa stadionkokouksessa. Olen kuullut sinun palvelevan.
Muutama viikko sitten katselin videoita.
Yhtäkkiä alkoi pyöriä saarnasi. Aloit kertoa todistustasi, -
ja minä vain murruin. En tiennyt sitä sinusta.
Monesti näemme ihmisiä lavalla tai näemme Jumalan käyttävän heitä, -
mutta emme tiedä, mistä Jumala heidät nosti.
Saatamme sanoa: "Heillä on asiat hyvin. Minä olen vielä rikkinäinen."
Monesti juuri rikkinäisyydestä ja prässistä Pyhä Henki tuottaa öljyn.
Kerro, mitä Jumala on tehnyt elämässäsi ja mistä Hän sinut toi?
Millaisesta tragediasta Jumala synnytti tämän ihmeellisen palvelutyön?
Kerropa elämästäsi.
Isä ja äiti olivat uudestisyntyneitä. Vartuin kristillisessä kodissa.
He olivat hienoja ihmisiä. Isä oli sankarini.
Koulukaverit ihailivat Batmania ja muita sellaisia.
Minä sanoin, että haluan olla kuin isä. Vein isäni kouluun näytille.
Ihailin häntä. Hän oli sankarini.
Hän oli golfammattilainen.
Hän koki Jumalan kutsun Afrikkaan työhön Reinhard Bonnkelle.
Isä oli sinnikäs. Hän kirjoitti Bonnkelle nelisenkymmentä kirjettä -
Australiasta Harareen Zimbabween.
Lopulta Peter Vandenberg, jonka sinäkin tunnet hyvin, -
päätti vastata vuoden kestäneeseen pommitukseen ja pyysi isää tulemaan.
Isä meni Afrikkaan ja romahti kolmessa viikossa.
Hän soitti äidille. Tämä joskus hämmentää ihmisiä, -
mutta tiedämme, että Jumala on uskollinen.
Isä sanoi: "Huoneen seinät liikkuvat." Hän ei ollut ikinä puhellut sellaisia.
Isä ei pystynyt enää nukkumaan. Hänestä tuli vainoharhainen.
Hänellä oli harhoja. Äiti käski pyytää tiimiltä rukousta.
Tiimi rukoili, mutta läpimurtoa ei tullut.
Niinpä äiti käski hänet kotiin, ennen kuin hän ehti työhaastatteluun.
Isän suunnitelma oli ollut olla Afrikassa kolme kuukautta -
ja hakea sitten perhekin kasvamaan Bonnken alaisuudessa.
Hän tuli kotiin. Hän oli järkyttynyt, sillä hän näki harhoja.
Hänen kuntonsa parani hieman, mutta veljeni 1-vuotispäivänä, -
kun olin noin 6-vuotias, kuulin isän ja äidin huutavan keittiössä.
Siellä oli kakku ja kaikki. He huusivat.
Isä otti kakun ja heitti sen.
Hän sanoi: "Sinä et ymmärrä." Hän alkoi huutaa äidille.
Näin, että jokin oli pahasti pielessä.
Otin veljen syliini. Hän oli 1-vuotias.
Isä otti puhelimen, sellaisen vanhanaikaisen lankapuhelimen, -
ja heitti sen ikkunan läpi. En ollut koskaan nähnyt häntä sellaisena.
Otin veljeni ja juoksin naapuriin.
Ambulanssi tuli 20 minuutin päästä. He pakottivat isän aloilleen.
Vielä samana iltana kuulin, että diagnoosi oli paranoidi skitsofrenia.
Siihen aikaan, 1980-luvun lopussa, -
hoitokeinot eivät olleet kovin hyviä.
Isä sai vahvoja rauhoittavia.
Isä oli ollut hyvin empaattinen ja kiltti.
Yhtäkkiä hän oli aivan mömmöissä. Täysin eri ihminen.
Välillä hän ärähteli.
Hän oli yhä kiltti. Hän luki päivittäin Raamattua.
Hän muuttui palavasta golffarista ja tulevasta lähetyssaarnaajasta -
ihan eri mieheksi yhtäkkiä. Minäkin muutuin.
Sukunimeni on Fitzgerald. Isällä todettiin skitsofrenia.
Lapset voivat olla julmia.
Minkä ikäinen olit? - 7 tai 8.
Muut lapset alkoivat nimitellä minua skitso-Fitziksi.
Minua alettiin kiusata. Aloin tuntea vihaa.
Jäin pornokoukkuun 8-vuotiaana.
Äiti sanoi meille päivittäin: "Isä paranee."
Rukoilimme joka ilta: "Jumala, paranna isä."
Joskus isäkin rukoili kanssamme.
Uskoin sen. Sanoin koulukavereillekin, että isä paranee.
Emme käyneet missään 4,5 vuoteen. Isä oli liian epävakaa.
Äidistä tuli hänen omaishoitajansa.
Kerran äiti halusi viedä meidät pojat reissuun. Isäkin halusi sitä.
Emme olleet käyneet missään 4,5 vuoteen.
Isä halusi, että kävisimme nappaamassa hänelle kalan.
Hän antoi minulle vavan. Sitten hän alkoi itkeä.
Hän sanoi: "Rakastan sinua, Ben." Vastasin rakastavani häntä.
Hän ei sanonut sitä enää usein. Me lähdimme.
Kelasin koukun veteen laiturinnokassa. Olin kymmenen.
Kala nappasi viidessä minuutissa. Aloittelijan tuuria.
Nyt tiedän, että se oli Jumalasta. Äiti ei halunnut kalaa telttaan.
Nukuin sen kanssa ulkona. Halusin esitellä sitä isälle.
Ajoimme kotiin seuraavana päivänä.
Huusin: "Isä, isä!"
Pitelin kalaa. "Isä, nappasin sinulle kalan."
Isä ei vastannut Menin hänen makuuhuoneeseensa.
Hän nukkui, luulin. Yritin töniä häntä hereille.
Kosketin hänen päätään. Se oli ihan kylmä. Pudotin kalan.
Minulla ikään kuin pimeni.
Isä oli tehnyt itsemurhan. Hän oli ottanut illalla 70 unitablettia.
Juoksin kirjaimellisesti ulos talosta.
Huusin äidille: "Isä on kuollut!"
Äiti purki laukkuja autosta. Hän sanoi: "Älä sano niin."
Lähdin juoksemaan. Poliisi lopulta etsi minut.
Sitä minä tein vuosikausia. Minä pakenin.
Pakenin rakkautta ja läheisyyttä.
Lopetin koulunkäynnin 14-vuotiaana.
Aloitin työt oppisopimuksella 14,5 vuoden iässä.
Minusta tuli vihainen ja katkera. Pakenin niin kovaa kuin pystyin.
Kuten tiedät, maailmassa rikkinäiset löytävät muita rikkinäisiä.
Niin kävi minullekin.
Minusta tuli huumediileri ja muuta, kun olin 18.
Ja sitten Jeesus tuli ja muutti elämäsi.
Kerro, mitä Jumala teki elämässäsi. Hän nosti sinut tuosta pimeydestä.
Olin silloin 20-vuotias. Isän kuolemasta oli kymmenen vuotta.
Se on synnin luonto. Se ei ole isän kuoleman luonto.
Ihmisellä voi olla hyvä elämä, ja hän voi silti päätyä samaan.
Synti ja suru on räjähdysherkkä yhdistelmä.
20-vuotiaana olin mestarimanipuloija.
Käytin sosiaaliavustuksia hyväkseni ja diilasin huumeita.
Olin yökerhossa. Tyttöystäväni oli siellä töissä.
Olin pohtinut elämäämme.
Äitini rukoili.
Ottaisin vastaani mieluummin mafian kuin rukoilevan äitini.
Hän oli varma, että tulisin uskoon ja Jumalan käyttäisi minua.
Diilasin yökerhossa ekstaasia. Silmiltäni nostettiin ikään kuin peite.
Näin kaikki ne ihmiset. He katsoivat toisiaan silmissään tyhjyys.
Siellä oli tyttö luovuttamassa itsensä ja arvonsa jollekin ventovieraalle.
Mietin, miksi tarvitsemme pillerin tekemään meidät onnellisiksi.
Sanoin lähteväni kotiin. Tyttöystävä kysyi, onko kaikki OK. Sanoin: "Ei."
"Nämä kaikki ihmiset ovat feikkejä. Minä olen feikki. Tämä on feikkiä."
Menin kotiin. Sammutin valot.
Sytytin tupakan. Olin yksin. Ainoa valo oli palava tupakka.
Huoneen vasemmalta puolelta tuli läsnäolo kello 4.15, -
kun istuin siellä itsekseni.
Se vahvistui. Tiesin, että se oli Persoona.
Yhtäkkiä kuulin sisältäni Jeesuksen äänen -
puhuvan kehoni kautta kuin kaiuttimesta.
Hän sanoi: "Ben, rakastan sinua."
Se jyrisi lävitseni. Kuulin Hänen puhuvan minulle tunnin ajan.
Hän sanoi lähettävänsä minut maailmaan -
julistamaan sitä samaa armoa.
Olin huumediileri, rikkinäinen, itsensä tappaneen skitsofreenisen isän lapsi, -
porno- ja seksiriippuvainen, saastainen.
Olin pettänyt tyttöystävääni monet kerrat.
Yhtäkkiä tämä Persoona sanoo: "Rakastan ja arvostan sinua."
"Haluan antaa sinulle anteeksi." Hän puhui Sanaa.
Hän sanoi, että minusta tulee kuin Paavali. Minä murruin.
Kun tyttöystäväni tuli kotiin, olin muuttunut mies.
Katsoin häntä silmiin ja sanoin: "Anna anteeksi" ensimmäistä kertaa.
Koen Jumalan voiman nyt vahvana. Puhupa nyt ihmisille.
Luin nuorten itsemurhaluvut Euroopassa ja maailmassa -
ovat korkeampia kuin koskaan ennen. On paljon rikkinäisyyttä.
Katsojissakin on sellaisia, joilla on näitä ajatuksia.
Joku on voinut kokea läheisen itsemurhan.
Puhupa heille hetken.
Rukoile tai puhu, mitä Jumala sanottavaksi antaa.
Tahdon rohkaista. Yritin täyttää itseäni kaikella mahdollisella, turhaan.
Tiedän, mitä on katsoa peiliin ja vihata itseään, -
hymyillä juhlissa mutta inhota itseään jälkeenpäin, -
koska ei tiedä, mitä tarkoittaa olla arvostettu ja rakastettu.
Jeesus rakastaa sinua. Ei ole sattuma, että katsot tätä.
Sen, mitä Jumala teki minulle, Hän voi tehdä saman sinulle.
Sinun ei tarvitse kuolla ja antaa toivottomuudelle periksi.
Jeesus on maailman toivo ja valkeus. Hän ei tullut perustamaan uskontoa.
Hän tuli sinua varten. Hän kuoli ristillä puolestasi.
Sana sanoo, että kaikki ovat syntiä tehneet. Näet sen varmasti itsestäsi.
Me kaikki olemme vajavaisia. Hän rakasti meitä niin että tuli ihmiseksi -
ja kuoli ristillä kärsien rangaistuksen edestämme.
Jos uskomme Häneen ja annamme Hänelle elämämme, -
Hän antaa Sinulle oman elämänsä. Se on rauhaa ja iloa.
Ennen kaikkia se vapauttaa synnin taakasta.
Herra ilmestyy sinulle juuri nyt huoneessasi, autossasi, missä oletkin.
Hän ilmestyy, jos huudat Jeesuksen nimeä ja sanot: "Anteeksi."
"Haluan uuden elämän." Jumala antaa sinulle uuden elämän.
Haluamme kuulla todistuksesi, mitä Jeesus tekee sinussa.
Jos annoit elämäsi Kristukselle, kirjoita meille.
Osoite näkyy ruudulla. Haluamme kuulla, mitä Jumala tekee.
Tämä oli Kasvokkain. Jatkamme tästä ensi kerralla.
PALAVA TODISTUS
Jeesus, Jumalan täydellisyys.
Isän ainoa Poika. Lähetetty, sillä niin Jumala maailmaa rakasti.
Uhri, joka voitti haudan.
Hän nousi korkealle, Hänen nimensä kukisti valheet.
Häneen me vetoamme.
Hänen veressään on voima vapauttaa vangitut.
Olemme todistus valittu kertomaan Hänen olemassaolostaan.
Sinut luotiin tarkoitusta varten, valtuutettiin tehtävään.
Tämä on ristin voima. Jumala ei kutsu päteviä, Hän pätevöi kutsutut.
Hän valitsi sinut ennen aikojen alkua. Hänen ainokaisensa kautta -
olet Hänen täydellisyytensä, tarkoituksensa ja suunnitelmansa.
Jota ei voi vaientaa, voideltu Hänen tarkoitukseensa.
Isän lupaus on jo täytetty.
Hän kastaa teidät Pyhällä Hengellä ja tulella.
Hänen kirkkautensa ja voimansa palava todistaja.
Sammuttamaton tuli jokaisen uskovan sydämessä.
Tuli, joka ulottuu epäonnistumistemme yli. Jumalan voima ja täydellisyys.
Tämä ei ole kuollut uskonto vaan pyhää tulta, joka pelastaa.
Et ole poistettu, torjuttu, hylätty.
Sinut on voideltu julistamaan kaikille. Tämä on Hänen todistuksensa voima.
Katsoa Jeesuksen silmiin, elää palaen Hänen ikuista tultaan.
Julistaa rohkeasti Hänen kirkkauttaan ja kunniaansa.
Miksi siis vielä istut esittäen uhrin roolia?
Sillä Jumala on sytyttänyt ikuisen liekkinsä, -
sammumattoman tulen, jota ei voi kesyttää.
Maailman nautinnot eivät ole elämäsi tarkoitus.
Ei, se on antaa itsensä elävänä uhrina.
Sillä sama Henki, joka nosti Kristuksen kuolleista, asuu sinussa.
Jumalan voimalla julistaa ilosanomaa, ettet ole enää synnin orja.
Hänen verensä voima on murtanut kaikki kahleet.
Emme ole maailmassa ja todista Kristukselle.
Olemme Kristuksessa ja todistamme maailmalle.
Ei ole muuta kuin Hän. Hän on ainoa tie pelastukseen.
Hän on Jumalan Poika, veljeäkin läheisempi.
Osoitan Hänen palonsa: Jumalan Karitsa, joka kantoi syntimme.
Palava rakkaus. Naulat, jotka lävistivät Hänen kätensä ja jalkansa.
Hänen verensä, joka virtasi edestämme.
Syy haavoille Hänen selässään.
Hänessä meitä ei koskaan kukisteta tai alaspaineta.
Hänessä me emme koskaan kuole.
Ikuisuus kysyy, miksi? Miksi et koskaan todistanut?
Pelkäsitkö liikaa puhuaksesi Hänen nimensä kunniasta -
ihmiselle ilman ilmestystä?
Miljoonille, jotka eivät ole kuulleet sanomaa?
Kristitty, jonka tämä maailma ja sen nautinnot vaiensivat.
Ei. Me emme häpeä. Otamme paikkamme -
ja julistamme ikuisesti Hänen totuuttaan, -
että Hänen Henkeään vuodatetaan.
Kutsumme kaikkia, jotka kuulevat ja vastaavat kutsuun.
Pyhä Henki, tee tahtosi. Käytä näitä saviastioita.
Käytä käsiämme ja jalkojamme. Täytä suumme sanoilla, -
jotka murtavat kahleet ja puhuvat vapauttavan nimesi kunniaa.
Laskemme käsiä sairaiden päälle. Tuo ihmeesi näkyviin.
Tämä evankeliumi julistetaan kaikissa kaupungeissa ja maissa.
Juoskaamme epäröimättä.
Herran tuntemus ja Hänen kirkkautensa nuorten ihmismeren yllä.
Viimeisellekin sielulle, joka on ilman totuutta. Nostakaa armeija -
joka menee eikä selittele.
Tekemään, mitä maailma sanoo mahdottomaksi.
Taistelemaan totuuden puolesta, sillä tämä on evankeliumin voima.
Kun Henkesi on meissä, ei paeta ja piilouduta.
Pala ikuista tulta, sillä nimesi kirkkautta ei koskaan kielletä.
Tee meistä tulinen todistus, kunnes seisomme edessäsi.
Lepatuksesta liekiksi. Paheellisesta pyhäksi.
Tuli, joka ei koskaan hiivu.
Tulitodistus. Tuli.
Ei paikkaa kalliimpaa
Kuin rakkautes
Rakkautes
Siis sytytä mun sieluuni
Tuli kontrolloimaton
Enemmän Sua, Herra
Siis sytytä mun sieluuni
Tuli kontrolloimaton
Enemmän Sua, Herra
Ei paikkaa kalliimpaa
Kuin rakkautes
Rakkautes
Ei paikkaa kalliimpaa
Kuin rakkautes
Rakkautes
Siis sytytä mun sieluuni
Tuli kontrolloimaton
Enemmän Sua, Herra
Siis sytytä mun sieluuni
Tuli kontrolloimaton
Enemmän Sua, Herra
Jatketaan studiosta. Rukoilen pyyntöjen puolesta.
Niitä on tullut ympäri maailmaa. Uskon, että Jumala täyttää tarpeesi.
Ennen kuin rukoilen luen jakeita Psalmista 138.
Minusta on mukavaa joskus vain lukea Psalmeja -
ja kuulla Jumalan hyvyydestä ja voimasta.
Ps. 138:6: "Herra on korkea, hän näkee alhaisen, -
ja ylpeän hän tuntee jo kaukaa.
Vaikka minä vaellan ahdistuksen keskellä, sinä pidät minut elossa."
Halleluja. Elävöität minut.
"Vihollisteni vihaa vastaan sinä ojennat kätesi, -
ja sinun oikea kätesi pelastaa minut. Herra vie asiani päätökseen.
Herra, sinun armosi pysyy ikuisesti.
Älä jätä kesken kättesi työtä!"
Minun tekisi mieleni nyt saarnata.
Ellei se herätä henkeäsi, -
etenkin jos koet olevasi kuolleessa tilanteessa tai pimeydessä, -
Jumala tekee sinut eläväksi. Hän nostaa ja pelastaa oikealla kädellään.
Olet Hänen kättensä tekoa. Hän tuntee sinut.
Hän tunsi sinut jo, ennen kuin olit äitisi kohdussa.
Hän on valmis ja kykenee tekemään mahdottomanakin pitämäsi.
Uskon kautta kaikki on mahdollista. Nyt uskotaan paranemisiin.
Näemme ihmeitä ympäri maailman. Hämmästelen, mitä Herra voi tehdä, -
kun me vain uskomme, että Hän on ja Hän voi tehdä, mitä Hän sanoo.
Rukoilen Martinan puolesta. Hänellä on hermovaurio.
Myös aivoissasi vagushermo on vaurioitunut.
Martina, Jeesuksen nimessä, julistan, että sinut elävöitetään.
Puhun paranemista, Isä.
Robert Diazilla on Bellin halvaus. Nuhtelen sitä. Käsken elämän virrata.
Lindsay Arden, toinen silmäsi on sokea.
Isä, puhun näkemistä. Käsken silmän nähdä Jeesuksen nimessä.
Laita käsi silmän päälle. Uskon, että silmäsi tulee eläväksi.
Hermot korjaantuvat. Näkösi palautuu Jeesuksen nimessä.
Matt Richmondilla on syöpä levinnyt joka puolelle.
Puoli vuotta elinaikaa. Uskon ja puhun, että sinä et kuole vaan elät.
Jeesuksen nimessä puhun elämää kehoosi.
Missä katsotkin, puhun paranemista, vapautumista.
Murran riippuvuudet Jeesuksen nimessä.
Julistan paranemista kehollesi.
Käsken syövän kuihtua ja kuolla Jeesuksen nimessä.
Puhun niille, jotka kokevat olevansa kuolleessa tilanteessa.
Heidän henkensä on kuollut. Jumala, herätä heidät Hengelläsi.
Puhun saarnaajille ja evankeliumin palvelijoille, -
jotka kokevat heikkoutta. Tulkaa taas eläviksi Jeesuksen nimessä.
Pyhä Henki, anna tulesi laskeutua heidän työnsä ylle.
Anna sato, ihmeitä, merkkejä ja tunnustekoja.
Isä, me puhumme eläväksi tekemistä. Koen sen sanan vahvasti.
Jumala tekee eläväksi kuolleita tilanteita.
Jumala tekee eläväksi perhettäsi ja toivottomalta tuntuvia tilanteita.
Toivoa on. Hänen nimensä on Jeesus.
Hän tekee eläväksi sen, mikä näyttää kuolleelta.
Puhun eläväksi tekevää tulta.
Anna sen langeta Jeesuksen nimessä.
Kiitos seurasta!
Aiomme esittää kohokohtia kokoussarjoista eri puolilta.
Jumala vuodattaa Henkeään.
Koskaan ei ole ollut tällaista aikaa olla elossa.
Kiitän kumppaneita ja ystäviä, jotka mahdollistavat ohjelman.
Omasta, Rachel-vaimoni ja koko tiimin puolesta näkemiin.
Jumalan siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
SHAKE THE NATIONS -UUTUUDET VERKKOKAUPASTA.
Uskomme evankeliumin voimaan.
Uskomme, että toivo on sielun ankkuri -
ja että Jumala yhä ravistelee kansoja.
Siksi uskomme, että uskon tulee näkyä.
Käy verkkokaupassamme osoitteessa shakethenations.com/store.
Meillä on paitoja, huppareita, vihkoja, rannekkeita -
ja materiaalia, joka auttaa uskonvaelluksessa.
Näytä kaikille, mihin uskot.
Raamatuntekstit: Raamattu Kansalle
Suomennos: Marianne Tenetz